MAMMALIA. 
83 
In conclavi licet stupae in aliquo angulo depositae essent, nunquam se 
abscondidit , uti fecit saepe in cavea sua , sed semper agili modo discurrit. 
Successu temporis pedibus aperire portam armarii non sera clausi didicit. 
Mei in sacco vestimenti , dum scriberem , cubile sibi paravit. Ventri impo- 
situs tabulae , porrecto corpore , caudae basi erecta , posteriore parte pen- 
dula , prospicere versus inferiora solebat. 
Aliquando opportunitatem nactus , pedes anteriores inter cibandum spisso 
libro imposuit , quasi commodiori situ fatigationem evitaturus. Super meo 
corpore discurrere etiam in sinu meo cubare amabat. 
Panem intinctum aut butyrum aut simile quid quod os inquinat ubi vo- 
ravit , saepius vidi eum os ad pedem mensae aut simile corpus aliquod abster- 
sisse. Aut etiam quum bibisset. 
Tenuiorem molliorem chartam nactus cupidissime pedibus convolvit in 
unum glomerem et vestis meae sacco ingessit : quod in alia charta bibula, 
quam quotidie ante oculos habuit, non fecit. 
Quandoque sedens caudae basin arrigebat, extremam partem deflectebat, 
ut duplicata esset aut infracta cauda. Lepidum erat videre , ut quandoque 
verticali situ , pedibusque anterioribus attractis sedebat. Verberibus blande 
castigatus subgrunniebat , et quidnam caussae esse quasi secum cogitans , a 
petulantia aliquantum , morem quasi gerens , remisit. 
Dum palparetur, totum caput etiam mulceri, rostrumque manu includi 
leniterque quati gestiebat. Cauda detentus et suspensus pedibus extensis pal- 
pitat , sed neque querulam vocem emittit , more canis , neque projicere in 
altum corpus novit et tenentis manum prehendere more felis. 
Vidi aliquando summa petulantia circumsilire et dimidium corticem nucis 
juglandis in quo vix adhuc aliquid nuclei erat , ore circumferre. Saepe sedens 
cauda dedit ictus vibratorios, et tum strepitus aut susurri audiebantur singu- 
lares, quos a caudae rapido motu venire credidi. Sed mox observavi ore hos 
produci , quos etiam continuavit , quum nucem rejecisset. Alias hunc sonum 
vix audivi. 
Vertebram balaenae in angulo videns humi jacentem , ab illa sibi timere 
lepido modo ostendit , et latus obvertendo caute appropinquavit. 
Ignotam rem videns caute et ventrem solo applicans, et latus obvertens 
inclinatoque in latus capite appropinquavit , lepide admodum , donec quid 
esset, didicisset. 
Aliquando sub ima parte aulaei aliquid abscondere voluit , quae non 
L 2 
